
Către, 






BIROUL PERMANENT AL






CAMEREI DEPUTAȚILOR



Vă înaintăm, alăturat, Raportul comun asupra proiectului de Lege privind criza financiară şi insolvența unităţilor administrativ - teritoriale, transmis Comisiei pentru buget, finanțe și bănci, Comisiei pentru administraţie publică, amenajarea teritoriului şi echilibru ecologic şi Comisiei juridică, de disciplină şi imunităţi spre dezbatere și avizare în fond cu adresa nr. PL.x 540 din 9 noiembrie 2010.
	PREŞEDINTE,

Gheorghe DRAGOMIR

	VICEPREŞEDINTE,
Nicolae Ciprian NICA
	PREŞEDINTE,
Marin ALMĂJANU

	SECRETAR,

Mihai Aurel DONŢU
	SECRETAR,

Theodor Cătălin NICOLESCU
	SECRETAR,

Ion Marcel CIOLACU

RAPORT COMUN
asupra proiectului de Lege privind criza financiară şi insolventa 

unităţilor administrativ - teritoriale
În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru buget, finanțe și bănci, Comisia pentru administraţie publică, amenajarea teritoriului şi echilibru ecologic şi Comisia juridică, de disciplină şi imunităţi au fost sesizate spre dezbatere,  în procedură de urgență, în fond cu proiectul de Lege privind criza financiară şi insolvenţa unităţilor administrativ - teritoriale, trimis cu adresa nr. PLx.540 din 9 noiembrie 2010.

Conform prevederilor art. 75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională.

Senatul, în calitate de primă Cameră sesizată, a respins proiectul de lege în şedinţa din 4 noiembrie 2010.

Consiliul Legislativ, prin avizul nr. 479 din 21 aprilie 2010, a avizat favorabil actul normativ.

Comisia pentru politică economică, reformă şi privatizare, prin avizul nr. 21/303 din 14 decembrie 2010, a avizat negativ actul normativ.
Proiectul de lege supus dezbaterii are ca obiect de reglementare: întărirea situaţiei financiare a unităţilor administrativ – teritoriale; sprijinirea disciplinei economico – financiare;

Totodată prin această iniţiativă legislativă se stabilesc: 

- proceduri privind criza financiară şi insolvenţa unităţilor administrativ – teritoriale;

- modul de implicare al instituţiilor abilitate în redresarea economico-financiară a unităţilor administrativ – teritoriale în situaţia de criză financiară şi de insolvenţă;

- drepturile şi obligaţiile creditorilor unităţilor administrativ – teritoriale;

- drepturile şi obligaţiile autorităţilor administraţiei publice locale.

In conformitate cu prevederile art.61 și 63 din Regulamentul Camerei Deputaților, republicat, membrii Comisilor au examinat proiectul de lege în ședințe separate. Membrii Comisiei pentru buget, finanțe și bănci au examinat proiectul de lege menţionat mai sus în şedinţa din 8 octombrie 2013, fiind prezenți la dezbateri 29 deputaţi din totalul de 32 de membri. Membrii Comisiei juridice, de disciplină și imunități au examinat proiectul de lege menţionat mai sus în şedinţa din 24 septembrie 2013, fiind prezenți la dezbateri 24 deputaţi din totalul de 26 de membri. Membrii Comisiei pentru administrație publică, amenajarea teritoriului și echilibru ecologic au examinat proiectul de lege menţionat mai sus în şedinţa din 15 octombrie 2013, fiind prezenți la dezbateri 31 deputaţi din totalul de 36 de membri.
La dezbaterea acestei iniţiative legislative a fost prezent, în calitate de invitat, din partea Ministerului Finanțelor Publice, domnul Dan Manolescu – secretar de stat.
In urma examinării proiectului de lege şi a opiniilor exprimate, membrii Comisiilor au hotărât cu majoritate de voturi, să propună plenului Camerei Deputaților, spre dezbatere și adoptare, Raportul de respingere asupra proiectului de Lege privind criza financiară şi insolvenţa unităţilor administrativ - teritoriale, întrucât prevederile prezentei inițiative au fost preluate integral de Ordonanța de urgență a  Guvernului nr. 46/2013, astfel actul normativ rămânând fără obiect de reglementare.
În raport cu obiectul şi conţinutul său, proiectul de lege face parte din categoria legilor organice.
	PREŞEDINTE,

Gheorghe DRAGOMIR

	VICEPREŞEDINTE,
Nicolae Ciprian NICA
	PREŞEDINTE,
Marin ALMĂJANU

	SECRETAR,

Mihai Aurel DONŢU
	SECRETAR,

Theodor Cătălin NICOLESCU
	SECRETAR,

Ion Marcel CIOLACU


Şef serviciu, 




Consilier parlamentar,


Expert parlamentar,

Giorgiana Ene




Iuliana Fuiorea
 


Nicoleta Toma
Consilier parlamentar,
Vasilica Popa
PAGE  
4

